**แบบรายงานผลการอบรม  
ตามโครงการพัฒนาครูรูปแบบครบวงจร**ของสำนักงานคณะกรรมการการศึกษาขั้นพื้นฐาน

---------------------------------------------------------------------------------------------------------------------------------------------------

หลักสูตรกิจกรรมดนตรีสำหรับเด็กพิเศษตามแนวทางของออร์ฟ (Orff Schuwerk) รหัสรุ่น 001

รหัสหลักสูตร 617171008-001 ระดับพื้นฐาน จำนวน 12 ชั่วโมง

ระหว่างวันที่ 18 เดือน สิงหาคม พ.ศ 2561 ถึงวันที่ 19 เดือน สิงหาคม พ.ศ 2561

รวมเป็นเวลา..............2...........วัน สถานที่ มหาวิทยาลัยเกษตรศาสตร์(วิทยาเขตบางเขน) โดยมีเนื้อหาดังนี้

**เรียน ผู้อำนวยการโรงเรียนอนุบาลระนอง**

ด้วยข้าพเจ้า นางบุษยมาศ หีบเพชร ตำแหน่ง ครู วิทยฐานะชำนาญการ สังกัด โรงเรียนอนุบาลระนอง ตามแบบบันทึกขอนุญาตไปราชการของโรงเรียนอนุบาลระนอง เดือนสิงหาคม 2561

เรื่อง เข้าร่วมอบรมพัฒนาครูรูปแบบครบวงจร หลักสูตรกิจกรรมดนตรีสำหรับเด็กพิเศษตามแนวทางของออร์ฟ (Orff Schuwerk) รหัสรุ่น 001

รหัสหลักสูตร 617171008-001 ระดับพื้นฐาน จำนวน 12 ชั่วโมง

ระหว่างวันที่ 18 เดือน สิงหาคม พ.ศ 2561 ถึงวันที่ 19 เดือน สิงหาคม พ.ศ 2561 สถานที่ มหาวิทยาลัยเกษตรศาสตร์(วิทยาเขตบางเขน)

บัดนี้ ข้าพเจ้าได้ดำเนินการกิจกรรมดังกล่าวเรียบร้อยแล้ว จึงขอรายงานสรุปผลการดำเนินกิจกรรมให้ทราบดังนี้

**1. กิจกรรมดังกล่าวมีวัตถุประสงค์เพื่อ**

**1. ด้านความรู้ (knowledge)**

- เพื่อให้ครูผู้เข้ารับการอบรมมีความรู้เกี่ยวกับทฤษฎีการสอนดนตรีสำหรับเด็กพิเศษตามแนวทางของออร์ฟ (Orff Schuwerk)

- เพื่อให้ครูผู้เข้ารับการอบรมได้แนวทางการจัดกิจกรรมดนตรีสำหรับเด็กพิเศษตามแนวทางของออร์ฟ (Orff Schuwerk)

- เพื่อให้ครูผู้เข้ารับการอบรมได้พัฒนาความรู้เกี่ยวกับการออกแบบกิจกรรมดนตรีสำหรับเด็กพิเศษตามบริบทการสอนของตนเอง

**2. ทักษะปฏิบัติ (skill)**

- เพื่อให้ครูผู้เข้ารับการอบรมได้ฝึกทักษะการขับร้องและบรรเลงดนตรีตามแนวทางของออร์ฟ (Orff Schuwerk)

- เพื่อให้ครูผู้เข้ารับการอบรมได้ฝึกปฏิบัติการเรียบเรียงบทเพลงสำหรับเด็กพิเศษ

- คุณลักษณะความเป็นครู (attitude)

- เพื่อให้ครูผู้เข้ารับการอบรมได้พัฒนาตนเองให้เกิดความชำนาญสามารถนำไปถ่ายทอดแก่ศิษย์ได้อย่างมีประสิทธิภาพ

- เพื่อให้ครูผู้เข้ารับการอบรมได้เรียนรู้เกี่ยวกับการดูแลช่วยเหลือนักเรียนระหว่างทำกิจกรรมดนตรีอย่างเป็นระบบ

- เพื่อให้ครูผู้เข้ารับการอบรมได้นำหลักวิชาไปสร้างสรรค์เทคนิคและวิธีการใหม่ ๆ ที่มีความทันสมัย

**2. หัวข้อการฝึกอบรมและวิทยากร** หัวข้อการอบรม ได้แก่

1. ด้านความรู้

- ความรู้เกี่ยวกับหลักและวิธีการการสอนดนตรีของออร์ฟ กระบวนการสอนดนตรีของออร์ฟสามารถแบ่งออกเป็น 5 ด้าน ได้แก่ การสังเกต (Observation) การสำรวจและค้นหา (Exploration) การเลียนแบบ (Imitation) การใช้คีตปฏิภาณ (Improvisation) และความคิดสร้างสรรค์ (Creation) ซึ่งสามารถนำไปสร้างเป็นกิจกรรมได้หลากหลาย

- ความรู้ในการจัดกิจกรรมดนตรีสำหรับเด็กพิเศษ ครูจะต้องเป็นผู้ที่มีความรู้ ความเข้าใจในเป้าหมายของกิจกรรมดนตรีแบบออร์ฟและการจัดทำแผนกิจกรรมดนตรี

- ความรู้การออกแบบกิจกรรมดนตรีสำหรับเด็กพิเศษ การใช้ดนตรีกับเด็กที่มีความบกพร่องทางการพูด ดนตรีกับการพัฒนาความบกพร่องทางอารมณ์ ดนตรีกับการพัฒนาด้านการเรียนรู้

ครูจะต้องเป็นผู้ที่มีความรู้ ความเข้าใจในการสร้างแผนกิจกรรมดนตรีตามบริบทการสอนของตนเอง การจัดประสบการณ์ดนตรีให้กับเด็กพิเศษ

2. ด้านทักษะ

- ทักษะการขับร้องและการบรรเลงดนตรีในวงระนาดออร์ฟ การขับร้องและบรรเลงของครูกับผู้เรียนจะช่วยให้เกิดการเรียนรู้ไปพร้อม ๆ กัน ทั้งการฝึกซ้อมย่อยเพื่อพัฒนาทักษะดนตรีตามความสามารถของผู้เรียน การรวมวงที่ทุกคนจะต้องทำหน้าที่ต่าง ๆ ในวงดนตรี การฝึกความอดทน การรู้จักรอคอย รู้จักรับฟังผู้อื่นและระเบียบวินัย การทำฐานกิจกรรมเพื่อให้ผู้เรียนได้รับประสบการณ์ทางดนตรีในรูปแบบต่าง ๆ

- ทักษะการเรียบเรียงบทเพลงสำหรับสำหรับเด็กพิเศษ วิธีการคัดเลือกเพลง การอภิปรายกลุ่มย่อยเพื่อให้ได้เพลงที่มีความไพเราะเหมาะสม เรียบเรียงโดยการปรับเปลี่ยนบันไดเสียงให้เหมาะกับเครื่องดนตรี ผู้เล่น การปรับแต่งโน้ตเพลงให้ง่ายต่อความเข้าใจ มีความสั้นยาวของบทเพลงที่เหมาะสม ใช้อัตราจังหวะและทำนองโดยคำนึงถึงความสามารถของผู้เรียน

3. ด้านความเป็นครู

- การดูแลช่วยเหลือนักเรียนระหว่างทำกิจกรรมดนตรีอย่างเป็นระบบ ปัญหาที่พบบ่อยในชั้นเรียนและแนวทางการแก้ไข บุคลิกภาพของครู ข้อตกลง การตักเตือน และการลงโทษ

- การสร้างขวัญและกำลังใจแก่ผู้เรียนที่เป็นเด็กพิเศษและเด็กปกติที่มาเป็นอาสาสมัครช่วยสอนดนตรี การสร้างความเชื่อมั่นและการเห็นคุณค่าในตัวเอง การให้รางวัล

- การเตรียมห้องเรียน การใช้เทคโนโลยีและคอมพิวเตอร์ช่วยสอน การสืบค้นเนื้อเพลงและบทเพลงจากเว็บไซต์

- การกำกับ ติดตาม และประเมินผลการทำงาน ตลอดจนแนะนำแนวทางแก้ปัญหากับครูผู้ร่วมงาน ชื่นชมสิ่งที่ถูกต้อง สิ่งที่ควรดำเนินต่อไป ชี้แนะสิ่งที่ผิดพลาดที่ควรปรับปรุงแก้ไข

**3. รูปแบบการอบรม**

3.1 การบรรยาย โดยมีเอกสารการสัมมนาเชิงปฏิบัติการ

3.2 วิทยากรบรรยายโดยใช้สื่อคอมพิวเตอร์โปรแกรม Microsoft Office PowerPoint

3.3 ผู้เข้าอบรมได้สอบถามปัญหา และแนวทางการปฏิบัติงาน โดยวิทยากรให้ข้อเสนอแนะและแนวทางในการปฏิบัติในทางที่ถูกต้อง

3.4 ฝึกทักษะการลงมือปฏิบัติ การทำ Body Percussion ฝึกระนาดออร์ฟ Xylophone และฝึกบันทึกโน้ต ด้วยโปรแกรมSibelius8.0

3.5 เปิดโอกาสให้ได้สร้างสรรค์ผลงานใหม่ๆและแสดงผลงาน

**4. ประโยชน์ที่ได้รับจากการเข้าร่วมกิจกรรม**

**🗹** ต่อตนเอง ได้แก่

1. ได้รับเกียรติบัตรจากมหาวิทยาลัยเกษตรศาสตร์ (วิทยาเขตบางเขน)

2. ได้รับความรู้ความเข้าใจในการจัดทำการสอนเด็กพิเศษในสถานศึกษาถูกต้องตามหลักการ

3. สามารถนำความรู้และข้อมูลมาเป็นข้อมูลในการวางแผนการทำงาน

4. มีโอกาสได้สร้างสัมพันธภาพที่ดีแก่บุคลากรในกลุ่มเดียวกัน

**🗹** ต่อหน่วยงาน ได้แก่

1. โรงเรียนได้ปรับวางแผนงานด้านการจัดการเรียนการสอนเด็กพิเศษ

2. นำความรู้ที่ได้จากการอบรมมาขยายผลให้ความรู้กับครูภายในโรงเรียนเกี่ยวกับแนวทางสอนเด็กพิเศษโดยการใช้ดนตรีเป็นสื่อ

**5. แนวทางในการนำความรู้ ทักษะที่ได้รับจากการดำเนินกิจกรรมในครั้งนี้ ไปปรับใช้ให้เกิดประโยชน์แก่หน่วยงาน มีดังนี้**

1. นำผลการอบรมสัมมนา มาขยายผลให้ครูในโรงเรียนหรือผู้ที่สนใจทราบเกี่ยวกับวิธีการสอนเด็กพิเศษ

2. นำความรู้มาจัดการเรียนการสอนเด็กพิเศษได้ถูกต้องและสามารถเรียนรวมกับเด็กปกติได้อย่างมีความสุข

3. จัดทำตัวบ่งชี้เพื่อวัดระดับความสำเร็จ

4. จัดทำแผนการสอนเฉพาะบุคคล(เด็กพิเศษ)และรายงานผลการปฏิบัติงานการใช้แผน

**6. ข้อคิดเห็น** 6.1 การอบรมนี้มีประโยชน์มาก สามารถนำไปใช้ในการปฏิบัติงานได้จริง อีกทั้งยังสามารถถ่ายทอดความรู้ให้แก่บุคลากรในหน่วยงานได้

6.2 วิทยากรมีความรู้ ประสบการณ์และทักษะในการถ่ายทอดอย่างดียิ่ง ทำให้ผู้เข้าอบรมมีความรู้ความเข้าใจและสามารถบรรลุวัตถุประสงค์ในการอบรม

6.3 ระยะเวลาในการฝึกอบรม น้อยเกินไป เนื่องจากมีรายละเอียดมาก

6.4 ตำราประกอบการอบรม มีมาตรฐาน สามารถใช้ศึกษาค้นคว้าและนำไปอ้างอิงได้

อีกทั้งเอกสารที่ประกอบการบรรยายด้วยคอมพิวเตอร์มีครบถ้วน

6.5 การจัดสัมมนาเชิงปฏิบัติการ ทำได้เหมาะสม อาหารกลางวันและอาหารว่างสะอาด

และรสชาติดี เจ้าหน้าที่ดูแลเอาใจใส่อย่างทั่วถึง

**7. ข้อเสนอแนะ**

ข้าพเจ้าเห็นควรเสนอให้มีการจัดอบรมครูรูปแบบครบวงจรต่อไป ซึ่งการอบรมนี้มีประโยชน์มาก โดยเพิ่มระยะเวลาเป็น 3 วัน และให้เพิ่มความเข้มข้นของหลักสูตร เพื่อที่จะนำมาสอนนักเรียนในโอกาสต่อไป

จึงเรียนมาเพื่อโปรดทราบ และพิจารณา

(นางบุษยมาศ หีบเพชร)

ตำแหน่ง ครู วิทยฐานะ ชำนาญการ

**8. ความเห็นของผู้บริหาร**

.......................................................................................................................................................................................................................................................................................................................................................................................................................................................................................................................................................................................................................................................................................................................


(นางวรรณี พุ่มสุวรรณ)

ตำแหน่งผู้อำนวยการโรงเรียนอนุบาลระนอง

**รูปภาพกิจกรรม**

**วิทยากร**

อ.รัชกฤช คงพินิจบวร และ อ. กฤษดา หุ่นเจริญ



การแสดงดนตรีของเด็กพิเศษ โดย นายธนรพ โกศลประภา



เรียนรู้เครื่องดนตรีที่ใช้สอนเด็กพิเศษ




ขับร้องประสานเสียง



ฝึกเล่นระนาดออร์ฟ





แสดงผลงาน

รับเกียรติบัตรจบหลักสูตรกิจกรรมดนตรีสำหรับเด็กพิเศษตามแนวทางของออร์ฟ (Orff Schuwerk)







**เกียรติบัตร**

หลักสูตรกิจกรรมดนตรีสำหรับเด็กพิเศษตามแนวทางของออร์ฟ (Orff Schuwerk) รหัสรุ่น 001

รหัสหลักสูตร 617171008-001 ระดับพื้นฐาน จำนวน 12 ชั่วโมง

ระหว่างวันที่ 18 เดือน สิงหาคม พ.ศ 2561 ถึงวันที่ 19 เดือน สิงหาคม พ.ศ 2561

รวมเป็นเวลา 2 วัน สถานที่ มหาวิทยาลัยเกษตรศาสตร์(วิทยาเขตบางเขน)



**แบบรายงานผลการอบรม  
ตามโครงการพัฒนาครูรูปแบบครบวงจร  
หลักสูตรกิจกรรมดนตรีสำหรับเด็กพิเศษตามแนวทางของออร์ฟ**

**(Orff Schuwerk) รหัสรุ่น 001**

**รหัสหลักสูตร 617171008-001 ระดับพื้นฐาน จำนวน 12 ชั่วโมง**

**ระหว่างวันที่ 18 -19 เดือน สิงหาคม พ.ศ 2561**

**มหาวิทยาลัยเกษตรศาสตร์(วิทยาเขตบางเขน)**

นางบุษยมาศ หีบเพชร

ครูชำนาญการ

โรงเรียนอนุบาลระนอง

สำนักงานเขตพื้นที่การศึกษาประถมศึกษาระนอง

**บันทึกข้อความ**

**ส่วนราชการ โรงเรียนอนุบาลระนอง**

**ที่ วันที่ 27 สิงหาคม 2561**

**เรื่อง รายงานผลการอบรมตามโครงการพัฒนาครูรูปแบบครบวงจรของสำนักงานคณะกรรมการการศึกษาขั้นพื้นฐาน**

เรียน ผู้อำนวยการโรงเรียนอนุบาละนอง

ตามที่ข้าพเจ้านางบุษยมาศ หีบเพชร ตำแหน่ง ครู ได้ลงทะเบียนเข้ารับการอบรมตามโครงการพัฒนาครูรูปแบบครบวงจรของสำนักงานคณะกรรมการการศึกษาขั้นพื้นฐาน ใน หลักสูตรกิจกรรมดนตรีสำหรับเด็กพิเศษตามแนวทางของออร์ฟ (Orff Schuwerk) รหัสรุ่น 001รหัสหลักสูตร 617171008-001 ระดับพื้นฐาน จำนวน 12 ชั่วโมง ระหว่างวันที่ 18 เดือน สิงหาคม พ.ศ 2561 ถึงวันที่ 19 เดือน สิงหาคม พ.ศ 2561 รวมเป็นเวลา 2 วัน สถานที่ มหาวิทยาลัยเกษตรศาสตร์(วิทยาเขตบางเขน)

บัดนี้ ข้าพเจ้าได้เข้ารับการในเรื่อง/การฝึกอบรมหลักสูตรหลักสูตรกิจกรรมดนตรีสำหรับเด็กพิเศษตามแนวทางของออร์ฟ (Orff Schuwerk) รหัสรุ่น 001 เป็นที่เรียบร้อยแล้ว จึงขอส่งรายงานการอบรมดังเอกสารแนบ และจะนำความรู้ไปประยุกต์กับการเรียนการสอนดนตรีสำหรับเด็กพิเศษในโรงเรียนให้เกิดประโยชน์แก่นักเรียน และโรงเรียนต่อไป

จึงเรียนมาเพื่อโปรดทราบ

ลงชื่อ

(นางบุษยมาศ หีบเพชร)

ตำแหน่ง ครู